|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΝΟΜΟΣ ΑΤΤΙΚΗΣ |  |  |
| **ΔΗΜΟΣ ΚΑΛΛΙΘΕΑΣ** |  | Καλλιθέα |
| ΕΝΙΑΙΑ ΔΙΕΥΘΥΝΣΗ (ΤΕΩΣ ΔΗ.Κ.Ε.Κ.) |  | Αρ. Πρωτ.: 52580 |
| ΤΜΗΜΑ: ΣΧΟΛΩΝ ΧΟΡΟΥ |  | **ΠΡΟΣ**  **Τον κ. Πρόεδρο Δημοτικού Συμβουλίου** |
| Αρμόδιος: Ελ. Τσάκαλου |  |
| Τηλ.: 2109590626 |  |
| Email: d.merimna@kallithea.gr |  |
|  |  |
| **Θέμα: Λήψη απόφασης περί έγκρισης:**  **Α. Κανονισμού λειτουργίας των Α’ & Β’ ΣΧΟΛΩΝ ΧΟΡΟΥ &**  **Β. Κανονισμού διδάκτρων της Ενιαίας διεύθυνσης (τέως ΔΗ.Κ.Ε.Κ.)** | | |

Κύριε Πρόεδρε,

Παρακαλούμε όπως κατά την προσεχή συνεδρίαση του Δημοτικού Συμβουλίου, συμπεριλάβετε ως θέμα την έγκριση του κανονισμού λειτουργίας & διδάκτρων των δύο σχολών χορού της ενιαίας διεύθυνσης (τέως ΔΗ.Κ.Ε.Κ.), λαμβάνοντας υπόψη τα κάτωθι:

1. Τις διατάξεις του ν.5056/2023 (ΦΕΚ 163/06.10.2023, τεύχος Α’) «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών», σύμφωνα με τις οποίες:

→ Άρθρο 27 παρ.1. «Νομικά πρόσωπα δημοσίου δικαίου που συστήθηκαν με οποιονδήποτε τρόπο από Οργανισμούς Τοπικής Αυτοδιοίκησης (O.T.A.) α’ βαθμού και λειτουργούν σύμφωνα με τα άρθρα 239 έως 242 του Κώδικα Δήμων και Κοινοτήτων [ν. 3463/2006 (Α’ 114)], καταργούνται αυτοδικαίως την 31η.12.2023 και οι αρμοδιότητές τους ασκούνται από την 1η.1.2024 από τον οικείο δήμο»

→ Άρθρο 27 παρ.6. «Με απόφαση του δημοτικού συμβουλίου δύναται να καθορίζεται ο κανονισμός λειτουργίας για την άσκηση των αρμοδιοτήτων των καταργούμενων νομικών προσώπων από τις υπηρεσίες των δήμων. Μέχρι την έκδοση των νέων κανονισμών, για την εύρυθμη άσκηση των ως άνω αρμοδιοτήτων εφαρμόζονται οι υφιστάμενοι κατά την 31η.12.2023 κανονισμοί λειτουργίας των νομικών προσώπων αυτών».

→ Άρθρο 29 παρ.6. «Με απόφαση του δημοτικού συμβουλίου δύναται να καθορίζεται ο κανονισμός λειτουργίας για την άσκηση των αρμοδιοτήτων των λυόμενων κοινωφελών επιχειρήσεων από τις υπηρεσίες των δήμων. Μέχρι την έκδοση των νέων κανονισμών, για την εύρυθμη άσκηση των ως άνω αρμοδιοτήτων εφαρμόζονται οι υφιστάμενοι κατά την 31η.12.2023 κανονισμοί λειτουργίας των κοινωφελών επιχειρήσεων αυτών».

1. Εγκύκλιος 1317/109105/19-12-2023 του Υπουργείου Εσωτερικών «Οργάνωση αρμοδιοτήτων των δήμων μετά την κατάργηση των Ν.Π.Δ.Δ. & των κοινωφελών επιχειρήσεων» καταργούμενων νομικών προσώπων». Με απόφαση του δημοτικού συμβουλίου δύναται να καθορίζεται ο κανονισμός λειτουργίας για την άσκηση των αρμοδιοτήτων των καταργούμενων νομικών προσώπων [των λυόμενων κοινωφελών επιχειρήσεων αντίστοιχα] από τις υπηρεσίες των δήμων. Μέχρι την έκδοση των νέων κανονισμών, για την εύρυθμη άσκηση των ως άνω αρμοδιοτήτων εφαρμόζονται οι υφιστάμενοι κατά την 31η.12.2023 κανονισμοί λειτουργίας των νομικών προσώπων αυτών ([άρθρο 27 παρ.6 ν.5056/23](https://tracking.dimosnet.gr/tracking/click?d=UVvtFzHw8KUTQelOQXwsKc_JljcRKQ0v9xMcifu3UgNZsuxewMoCConiHbzIBKptJ93Q1-GcfWkBIXS7Qm8pVBx37jaPXxxka3NZN9Q2dcFv8IS3Urka68FGcYq5eTH1Tjr5xrxE4vSW8VBSWO-XnSoimWm_nDMcvldDkMfdLROziMAS9ZO6Lcvs8o2w9iC5ip9VVQiovTH70Ee3lAGlgHdUN_AbVQQa2cb_95P_BVKdx6BUvAXRDKrJ5iHfnQ-3c4hIAsesbqmSvYJWVwy6Y1GzDrAWmbahYB3-GCV9GIxvwYxLLgI0MGYJBrTA3jJibSOsUVN3Z94hVFZpI0uTWhrYO2zIYqUtU9ntg8xACBfFcGRxQES0Bmqq7SrJp84ZMBCkgkDgnRJpIUVbUu7-lVYJba6AVjKd_6RlSLksrWxh0)) ([άρθρο 29 παρ.6 ν.5056/23](https://tracking.dimosnet.gr/tracking/click?d=UVvtFzHw8KUTQelOQXwsKc_JljcRKQ0v9xMcifu3UgNZsuxewMoCConiHbzIBKptJ93Q1-GcfWkBIXS7Qm8pVBakBrkehqnbY3NQ6D9qaBojfs7JBVuI8RzyHsCCQyz2r0aFo8VLN-eOuon-v_4V1Gg4v0Tng9J3ETT63eSN26wldmOt_J64mW3Bqo_kETIpr6ZLBZXJUCWAdPrQJoErSem12SNSdEeYrfoH0O7ZXlXmA2MYPGDuzhZoRxis700LBDSdjwKPIjQhCqv6nEIPjOVtEnnax3jWxYfxizyYr3pXCKl52n4kbDjINCq-NucUwbVJod_Flqg7ULC3xxD1NESHpuVnIhCHkfOL22nkFL7cogXcQfsokDcGUjKV_0DJziyltKk2qHkOYFKcMV5RqX1dxMWZ1e3iCHE4umrS9KXT0)).
2. Εγκύκλιος 162/12261/9-2-2024 του Υπουργείου Εσωτερικών «Αιρετοί δήμων: καθήκοντα, δικαιώματα, υποχρεώσεις». Απόρροια του τεκμηρίου αρμοδιότητας είναι ότι το δημοτικό συμβούλιο διαθέτει γενική αποφασιστική αρμοδιότητα για όλα τα θέματα που δεν ανατίθενται ρητά, εκ του νόμου, σε άλλο όργανο του δήμου, όπως τον δήμαρχο και τη δημοτική επιτροπή.
3. Άρθρο 65 παρ. 1 του ν. 3852/2010, «Το δημοτικό συμβούλιο είναι το κυρίαρχο όργανο διοίκησης του δήμου, το οποίο έχει υπέρ του το τεκμήριο αρμοδιότητας».
4. Την υπ’ αριθμ. 9/2024 (ΑΔΑ:6ΦΘ7ΩΕΚ-ΜΛΧ) απόφαση Δημάρχου περί ορισμού Αντιδημάρχων και μεταβίβασης αρμοδιοτήτων του σ’ αυτούς, όπως αυτή τροποποιήθηκε με την απόφαση Δημάρχου 525/2024.
5. Την υπ΄αριθμ. 13/2024 (ΑΔΑ:9ΡΣ6ΩΕΚ-ΙΕΣ) απόφαση Δημάρχου με την οποία οι σκοποί και οι αρμοδιότητες της λυθείσας επιχείρησης του Δήμου, «Δημοτική Κοινωφελής Επιχείρηση Καλλιθέας», όπως αναφέρονται στην συστατική της πράξη, και μέχρι την τροποποίηση του οργανισμού εσωτερικής υπηρεσίας, θα εκπληρώνονται από το Δήμο Καλλιθέας.
6. Ν. 1158/81 « Περί Οργανώσεως και διοικήσεως Σχολών Ανωτέρας Καλλιτεχνικής Εκπαίδευσης κλπ.» (ΦΕΚ 127/Α/1981).
7. ΠΔ 457/Α/1983 «Ίδρυση και λειτουργία Ερασιτεχνικών Σχολών Χορού» (ΦΕΚ 174/Α/1983).

Κατόπιν των ανωτέρω προτείνεται και υποβάλλεται από την Ενιαία Διεύθυνση (τέως ΔΗΚΕΚ) συνημμένο σχέδιο ΚΑΝΟΝΙΣΜΟΥ ΛΕΙΤΟΥΡΓΙΑΣ & ΔΙΔΑΚΤΡΩΝ των δύο σχολών χορού, έτσι ώστε σε μεταγενέστερο στάδιο η υπηρεσία να προβεί σε αίτηση αναθεώρησης των αδειών λειτουργίας προς την περιφέρεια Αττικής.

ΣΥΝΗΜΜΕΝΑ

* Σχέδιο Κανονισμού Λειτουργίας του τμήματος Σχολών χορού της Ενιαίας Διεύθυνσης (τέως ΔΗ.Κ.Ε.Κ.).

Η ΑΝΤΙΔΗΜΑΡΧΟΣ

ΑΘΗΝΑ ΕΞΑΡΧΟΥ

**Εσωτερική Διανομή**

* Γρ. Δημάρχου
* Γρ. Γεν. Γραμματέα
* Αντιδήμαρχο κα Εξάρχου
* Γρ. Δημοτικού Συμβουλίου
* Τμ. Υπ. Πολ. Οργάνων
* Ενιαία Διεύθυνση (τέως ΔΗ.Κ.Ε.Κ.)